246 



tur ante fecundationem rarissimis, inter fecundationem et 

 post ipsam frequentibus. Saepissime vidi tubulos muco- 

 sos in Orchideis cum granulosis mixtos ad ovula variis 

 modis excurrentes, numquam vero in ovulum ipsum pene- 

 trare, semper enim supra et infra ovolum transibant. Mi- 

 nime vero ex eo, quod mihi videre non contigerit, argu- 

 mentum contra theoriam Brownii, accuratissimi observa- 

 toris petam, et ipse puto hisce tubulis fecundationem fieri. 

 In aliis vero plantis id non accidit; e. g. in Petunia vio- 

 lacea tubuli ad ipsa ovula non accedunt, nec parietes ca- 

 nalis stigmatici penetrant, nec per ipsum canalem, ubi clau- 

 sus est. In Cucurbitaceis canalis stigmaticus superne e 

 cellulis separatis constat, prope ovula vero e cellulis 

 compactis granula foventibus, in cellulis juxta ovulum non 

 conspicua. Tubi quos Brongniartus in hisce vidit aut 

 series cellularum sunt aut vasa propria, quae in stylo ha 

 rum plantarum frequentissima. In Campanulis per pilos 

 singulares styli, quos supra descripsi, sine dubio fecunda- 

 tio incipit, sed canales e pilis orti subito finiuntur, tum 

 vero canalis stigmaticus non solum papillis,. sed quoque 

 tubis granosis (non septis distinctis) nec non uti videtur 

 mucosis scatet. An granula toto hoc apparatu tuborum 

 fecundantur, quae aut mediante tubo, aut soluta micropy- 

 len intrant? Vidi inter ovula Campanulae ejusmodi gra- 

 nula motu utique proprio agitata. 



